અમદાવાદ: ગળાકાપ સ્પર્ધાના યુગમાં એક માર્ક કરિયર માટે ખૂબ અગત્યનો સાબિત થાય છે. એવામાં ધોરણ 12ના સાયન્સ અને કોમર્સના પેપર ચેક કરતાં શિક્ષકોના છબરડાં સામે આવી રહ્યા છે. શિક્ષકોની બેદરકારીનો ભોગ વિદ્યાર્થીઓ બને છે. આવા બેદરકાર શિક્ષકોને પ્રથમવાર ગુજરાત સેકન્ડરી અને હાયર સેકન્ડરી એજ્યુકેશન બોર્ડ (GSHSEB) દ્વારા સમન આપવામાં આવ્યું. બુધવારે શિક્ષણમંત્રી ભૂપેંદ્રસિંહ ચુડાસમા સાથે આવા બેદરકાર શિક્ષકોની મીટિંગ હતી.